ming030890/wiki-yue-high-quality huggingface dataset:
吳煒倫

吳煒倫（Jack Ng）係香港電影編劇同導演，香港演藝學院電影電視學院畢業，頭一套電影編劇作品係2001年電影《走投有路》，頭一套電影導演作品係2023年電影《毒舌大狀》。
蔡瀚億

蔡瀚億（英文：Babyjohn Choi，1986年12月8號—）係香港男演員，出名作品包括電影《狂舞派》擔正做男主角柒良。
關智耀

關智耀（英文：Jason Kwan；1964年—），係一位香港電影攝影師同導演，憑《追龍》同《無雙》喺第37屆同第38屆香港電影金像獎贏咗最佳攝影兩次。佢同時亦都係一位導演，喺2017年憑執導《指甲刀人魔》出道，之後同王晶一齊執導《追龍》同續集《追龍II：賊王》，又喺2024年執導《潛行》。
李沛旭

李沛旭（Patrick Lee，1979年11月7號—），係台灣男演員、模特兒、主持人，喺台北市信義區出世。因為演出《犀利人妻》、《小資女孩向前衝》入面中、英文夾雜嘅獨特搞笑風格，得到唔少觀眾注意 。而家喺凱渥經紀公司旗下。

個人經歷
李沛旭喺15歲嗰陣因為盲腸炎要開刀，喺肚上面留下一大條疤痕，亦自此有咗「腸沾黏」嘅體質。
2016年佢發病住院，7日內暴瘦咗10公斤，自此佢就踏上健身之路，仲時不時喺網上分享重訓方法以及飲食菜單。
佢喺2020年由伊林跳槽去新經理人公司凱渥。

感情生活
佢曾經同蔡淑臻一齊8年，兩人喺合作《犀利人妻》而相識相戀，喺2020年宣布分手。喺2021年3月，台灣傳媒報道佢同細佢16歲嘅趙紫谷拍拖，女方仲喺社交網站自稱係李太。

被指同多名藝人衝突
李沛旭曾經多次被指欺凌其他合作嘅藝人，當中包括新加坡嘅楊君偉、黃俊雄，同埋台灣嘅朱芯儀。另外，王仁甫亦曾經批評佢目中無人。
喺2011年，李沛旭同朱芯儀仲有其他藝人喺電視劇《犀利人妻》合作嗰陣，李沛旭被指聯同其他藝人一齊排擠朱芯儀。朱芯儀後來就曾經話，本來兩人就有過節，之後李沛旭喺一個電視劇宣傳活動表面讓座，但第二日就傳出佢擺款嘅負面新聞，覺得李沛旭當時有心跣佢一鑊。
2015年，王仁甫接下《白日夢冒險王》嘅主持，而且邀請咗李沛旭一齊入組主持，但後嚟王仁甫就公開批評佢話佢目中無人，連基本對人嘅尊重都無。王仁甫話自己曾經勸喻佢，喺呢個圈子越紅就要更謙虛，但點知換嚟對方一句『我不紅』。最後，李沛旭嘅位置就俾阿龐取代咗。
喺2021年，黃俊雄喺新加坡電視節目《神秘嘉賓》嘅時候不點名話有一個台灣藝人欺凌佢，當時佢全程都被欺凌。黃俊雄話佢會做一啲唔專業嘅舉動，搞到佢分心，然後就好開心咁串佢話『你以為你是阿哥』，黃俊雄仲話對方講咗一啲唔尊重嘅說話，最後令佢忍無可忍大發脾氣，淚灑片場，一度驚動監製出面調解。後來媒體矛頭直指李沛旭。李沛旭就諷刺佢，恭喜黃俊雄『紅了一點』。後嚟媒體再追查，發現楊君偉亦曾經喺訪問佢拍攝電影《我們都不完美》嘅時候傳出不愉快事件。楊君偉再接受訪問嘅時候，承認事件，話李沛旭當時喝斥佢，而楊君偉做咗咁多年主持未試過俾其他人噉對待。

人身攻擊網民
2022年6月尾，佢影完證件相，之後將證件相嘅過程放到社交媒體分享。有網民誤以為李沛旭喺影相過程入面露齒笑，善意留言提醒佢要避免露齒，結果就被佢鬧智障。
倪晨曦

倪晨曦（Elva Ni，1987年8月15號—）係香港藝人，2005年多倫多華裔小姐冠軍。佢除咗做模特兒之類嘅演藝工作之外，重係一位瑜珈導師。

簡歷
倪晨曦祖籍蘇州，南京出世，之後跟屋企移民加拿大。2005年佢以18歲嘅年紀攞到多倫多華裔小姐冠軍，第二年嚟香港參選國際華裔小姐，但攞唔到獎，於是就返加拿大讀書，考入多倫多大學主修經濟。
2010年大學畢業後，倪晨曦返香港發展演藝事業，做過模特兒、電影演員、節目主持、廣告代言人等等工作，當中比較出名嘅係2016年幫詩琳美容公司拍嘅一輯廣告，更畀一啲網民封佢做「氣質女神」。

屋企
佢有個妹倪晨曄（Jennifer），遲倪晨曦一分鐘出世，曾經喺2007年參加「多倫多華裔小姐」比賽，依家有兩個混血嘅女。
馮皓揚

馮皓揚（英文：Mason Fung，2004年10月5號—），花名羊羊，係香港男演員，2017年以童星身份出道，2022年憑香港電影《媽媽的神奇小子》「少年蘇樺偉」一角攞第40屆香港電影金像獎最佳男配角。
馮皓揚攞金像獎第二日，正式加入咗無綫電視藝員訓練班做學員，呢個決定引起坊間熱議，認為佢身為金像獎得主無需要讀入門嘅藝訓班，佢回應話報讀係希望改善懶音問題同提升講嘢能力。不過佢讀咗一日後就退學。

演出
呢個表唔完整，歡迎加料。
吳海昕

吳海昕（粵拼：ng4 hoi2 jan1，英文：Sofiee Ng Hoi Yan，1989年8月25號—），原名吳凱欣，係香港女藝人，2014年度香港小姐競選（中文：2014年度香港小姐競選）攞旅遊大使獎。

生平
吳海昕（2019年）
吳海昕（2022年10月11號拍）
吳海昕響香港出世，自細喺新界大埔運頭塘邨住，小學讀大埔保良局田家炳小學（中文：保良局田家炳小學），中學讀聖公會莫壽增會督中學（中文：聖公會莫壽增會督中學），大學讀香港樹仁大學英國語言文學，畢業後做過國泰航空空姐。
吳海昕由參選2014年度香港小姐開始，一路都係大熱門，傳媒亦話決賽當晩佢都好受鄭裕玲、陳百祥、王祖藍、崔建邦、曾志偉五位司儀鍾意，但最後都入唔到最後三甲。雖然吳凱欣最後攞唔到冠軍，但佢都做咗好多網民心目中嘅「民選港姐冠軍」，雖敗猶榮。
吳海昕落選後工作唔多，比較出名嘅演出就只係2016年幫香港電台主持環保電視節目《天人合一》。之後佢去咗紐約電影學院（中文：紐約電影學院）進修演技。2017年，佢改名叫吳海昕入返影視圈，喺ViuTV劇集《賤民20》擔正做女主角。2020年佢再度喺ViuTV劇集《二月廿九》擔正，飾演張麗紗Yeesa，表現畀觀眾認同。
月巴氏

月巴氏，原名蔡蔚駿（英文：Choi Wai Chun，10月—），係香港專欄作家，主要寫音樂影視娛樂，亦係香港商業電台叱咤903節目主持。
觀眾在民間電視大獎2024

《觀眾在民間電視大獎2024》係第9屆觀眾在民間電視大獎，提名期由2025年1月12號到16號，投票期由1月20號到29號，結果喺2月13號公佈。

五強同得獎名單
今屆繼續只公佈五強得票。

民選最佳劇集
呢個獎有20個提名角逐：無綫電視有10個提名；ViuTV有9個提名；港台電視有1個提名。

民選最佳劇本
呢個獎有20個提名角逐：無綫電視有10個提名；ViuTV有9個提名；港台電視有1個提名。

民選最佳攝影
呢個獎有21個提名角逐：無綫電視有11個提名；ViuTV有10個提名。

民選最佳男主角
呢個獎有26個提名角逐：ViuTV有13個提名；無綫電視有12個提名；港台電視有1個提名。

民選最佳女主角
呢個獎有28個提名角逐：ViuTV有16個提名；無綫電視有11個提名；港台電視有1個提名。

民選最佳男配角
呢個獎有35個提名角逐：ViuTV有22個提名；無綫電視有13個提名。

民選最佳女配角
呢個獎有37個提名角逐：ViuTV有21個提名；無綫電視有15個提名；港台電視有1個提名。

民選飛躍進步男藝員
呢個獎有30個提名角逐：ViuTV有16個提名；無綫電視有13個提名；HOY TV有1個提名。

民選飛躍進步女藝員
呢個獎有32個提名角逐：ViuTV有16個提名；無綫電視有14個提名；HOY TV有1個提名；港台電視有1個提名。

民選最佳戲劇拍檔
呢個獎有36個提名角逐：無綫電視有18個提名；ViuTV有17個提名；港台電視有1個提名。

民選最佳主持
呢個獎有47個提名角逐：ViuTV有20個提名；無綫電視有19個提名；HOY TV有5個提名；港台電視有3個提名。

民選最佳綜藝節目
呢個獎有32個提名角逐：ViuTV有18個提名；無綫電視有14個提名。

民選最佳資訊節目
呢個獎有43個提名角逐：無綫電視有17個提名；ViuTV有14個提名；HOY TV有10個提名；港台電視有2個提名。

民選最佳電視歌曲
呢個獎有31個提名角逐：無綫電視有16個提名；ViuTV有15個提名。

軼事
呢屆係歷嚟第一次由ViuTV獨得全數獎項，亦係歷嚟第二次由單一電視台獨得全數獎項（上一次係無綫電視喺2017年第二屆）。
ViuTV劇集《打天下2》成為歷嚟第一套包辦民選最佳男女主角同男女配角四個角色獎嘅劇集。
「民選最佳資訊節目」連續三屆由《爆谷一周》攞獎。
當屆無綫電視「萬千星輝頒獎典禮」嘅「最佳女主角」（俗稱「視后」）龔嘉欣未有入圍呢屆「民選最佳女主角」。而「民選最佳女主角」亦最終唔係由無綫電視攞，令ViuTV重奪失落三年嘅獎項。
武田梨奈係第一個非香港藝人勝出呢個選舉嘅個人獎項。
打天下2

《打天下2》（英文：Warriors Within 2）係香港MakerVille製作嘅電視劇，《打天下》續作，繼續用空手道做題材，由歐錦棠、談善言、江𤒹生、邱傲然、武田梨奈主演。呢套劇由2024年4月15號到5月10號逢禮拜一到五21:30 - 22:30喺喺ViuTV首播。

觀眾在民間電視大獎2024
皆因提名好多，淨係列出入圍最後五強嘅單位。

軼事
呢套劇繼續用翻播網上節目《製作中》替代正式製作特輯，喺4月13號禮拜六23:40-23:45同4月14號禮拜日23:15-23:20播。
呢套劇三位主要演員歐錦棠、駱振偉、談善言喺《周六食花生》第3集做嘉賓接受訪問。
身兼監製、編劇同主演嘅歐錦棠亦喺佢旗下嘅YouTube頻道「乜乜棠水舖」獨家發佈每集嘅製作花絮，未有經ViuTV電視頻道或網上平台播映。
根據電訊盈科嘅2024年中期報告，呢套劇係ViuTV 2024年上半年收視第二高嘅原創劇集（喺所有原創節目排第三），收視2.8點。
2024年10月，第29屆釜山國際電影節「亞洲內容暨全球OTT大獎」頒獎，江𤒹生憑住《打天下2》「關志浩」一角獲頒「年度新星」（Rising Star of the Year），係唯一攞獎嘅香港候選單位。
呢套劇喺網民投選嘅「觀眾在民間電視大獎2024」喺九個參選項目贏到八個獎，亦成為呢個獎歷嚟第一套包辦民選最佳男女主角同男女配角四個角色獎嘅劇集，當中武田梨奈更係第一個非香港藝人攞到獎。
十七年命運週期

《十七年命運週期》（英文：Cicada Cycle）係香港MakerVille製作嘅電視劇，由廖子妤、楊樂文、陳健朗、李敏、張可欣、陳書昕、林漢忠、鄭學謙主演。套劇橫跨2003年沙士爆發同2020年COVID肺炎爆發兩個時間點。套劇喺2024年9月23號到10月11號逢禮拜一到五21:30 - 22:30喺ViuTV首播。

觀眾在民間電視大獎2024
皆因提名好多，淨係列出入圍最後五強嘅單位。

記事
呢套劇開拍前喺2023年5、6月搞過個選角活動，公開招募視覺年齡17歲嘅演員拍。四位主角嘅後生版演員（張可欣、陳書昕、林漢忠、鄭學謙）都係由呢個活動揀出嚟。
呢套劇嘅製作特輯同之前《島嶼協奏曲》一樣，係有獨立一集叫《十七年命運週期製作特輯 值得等待的成長》，喺9月21號禮拜六23:30-00:00播。但呢套劇唔似得《島嶼協奏曲》噉同時將製作花絮放喺網上節目《製作中》播。
呢套劇五位主要演員楊樂文、李敏、廖子妤、陳書昕、鄭學謙喺《周六食花生》第19集做嘉賓接受訪問。
呢套劇同香港麥當勞傾好合作，安排喺大埔廣福道嘅麥當勞分店重現出2003年嘅麥當勞舖面，包括模仿當年嘅價錢牌同飲筒機，亦用咗嗰時嘅都市傳說「麥當勞茄汁密碼」作為劇情一部份。
根據監製羅嘉駿喺訪問講，呢套劇嘅英文名「Cicada Cycle」係佢問ChatGPT得返嚟嘅建議。個名意思係「蟬嘅週期」，因為有一種叫十七年週期蟬嘅蟬，佢哋嘅生命週期就係17年。

拍攝地點
陶嘉韜同蔡曼青等人就讀嘅「英青中學」，學校外觀同天台都係喺香港島薄扶林嘅明愛莊月明中學拍，但學校禮堂就係喺黃竹坑嘅新會商會陳白沙紀念中學拍。
歐陽柊搞嘅「回力劇社」，實景係喺新界大埔墟嘅六鄉學習園地；劇社被逼遷後，天橋底嘅排戲場地，實景係喺香港島香港仔嗰邊嘅鴨脷洲大橋橋底。
第6集「回力劇社」向陶嘉韜表演歌舞劇《緣份的天空》嘅公園，實景係喺九龍牛頭角嘅佐敦谷遊樂場。
成年陶嘉韜同佢亞媽、繼父喺「美國」嘅戲份，實際係喺澳洲拍。

節目調動
2024年9月30號：由於20:30開始直播嘅《國慶75周年新生代千人合唱賀國慶》超時到22:00完，第6集延後到22:00-23:00播出。
2024年10月2號：由於19:00開始直播嘅《香港同胞慶祝中華人民共和國成立七十五周年文藝晚會》超時到20:45完，第8集延後到21:45-22:45播出。
無用的謊言 (ViuTV)

《無用的謊言》（英文：My Lovely Liar (HK version)）係香港MakerVille製作嘅電視劇，買咗韓國tvN《無用的謊言》嘅版權翻拍，由姜濤、葛綽瑤、邱士縉、駱振偉主演，楊詩敏、鍾卓穎、郭嘉駿、徐㴓喬、張毓軒、許寶恆、譚偉權、彭珮嵐、泰山、陳俞希、黃奕晨、邱頌偉聯合演出。套劇喺2024年12月23號到2025年1月17號逢禮拜一到五21:30 - 22:30喺ViuTV首播。製作特輯《無用的謊言: 如實作供》（英文：My Lovely Liar: Truthful Testimony）喺2024年12月20號禮拜五晚21:30-22:30播。

觀眾在民間電視大獎2024
皆因提名好多，淨係列出入圍最後五強嘅單位。

軼事
呢套劇係繼2021年《大叔的愛》同2023年《社內相親》之後，ViuTV第三套改編外國劇集嘅作品，亦係ViuTV第二套改編韓劇嘅作品。
套劇嘅拍攝計劃喺2024年5月底搞嘅《ViuTV 年中無休2024節目發布會》公佈，隨即喺6月開拍，8月31號全劇煞科。而同年10月上旬嘅《ViuTV 2025 節目巡禮》公佈呢套劇預定同年底播出。
同上一套由姜濤做第一男主角嘅劇集《季前賽》一樣，都係有一個長一個鐘嘅製作特輯。而呢套劇嘅製作特輯亦係ViuTV頭一個安排平日（禮拜一到五）首播嘅劇集製作特輯。
呢套劇其中三位主要演員姜濤、邱士縉同郭嘉駿喺《爆谷一周》第三輯第8集做嘉賓接受訪問。
2025年1月17號劇集大結局當晚ViuTV安排咗喺金鐘香港JW萬豪酒店搞【《無用的謊言》大結局Party Night】，呢套劇嘅主要演員包括姜濤、邱士縉、葛綽瑤、許寶恆、鍾卓穎、陳俞希、黃奕晨同邱頌偉都有出席。

節目調動
2025年1月1號：由於19:30－00:15要轉播《2024年度叱咤樂壇流行榜頒獎典禮》，嗰日劇集停播，第10集安排喺1月4號禮拜六21:30－22:30播。
2月13號

2月13號係公曆年嘅第44日，離年尾重有321日（閏年322日）。
<< - 2月 - >>



大件事
1633年：伽里略到咗羅馬，受宗教裁判所嘅審判。
1912年：孫文辭任中華民國臨時大總統，由袁世凱接任。
1918年：1918年南澳地震（中文：1918年南澳大地震），係有記錄以來廣東最嚴重嘅地震，傷亡過萬人。
1922年：卡拉恰伊-切爾克斯共和國成立。
1928年：英國生物學家弗萊明發現盤尼西林。
1961年：法國喺阿爾及利亞境內嘅撒哈拉沙漠進行首枚原子彈試爆，成為第四個擁有原子彈嘅國。
1974年：蘇聯作家、諾貝爾文學獎得主索忍尼辛俾蘇聯政府趕咗去西德。
1984年：契爾年科就任蘇聯共產黨中央委員會總書記。
1990年：香港基本法起草委員會舉行最後一次大會，其後《香港特別行政區基本法》提交全國人民代表大會審議通過。
2008年：澳洲總理陸克文喺澳洲國會代表澳洲政府首次為「失竊嘅一代」向澳洲原住民道歉。
2009年：奧里薩邦火車出軌，9死150傷。
2010年：2010年浦那爆炸案（英文：2010 Pune bombing），17死60幾傷。
2017年：金正男喺馬來西亞吉隆坡國際機場被殺。
2018年：因應2月10號發生嘅大埔公路雙層巴士失事，香港特別行政區政府下半旗致哀，而夜晚喺維多利亞港上演嘅幻彩詠香江亦暫停一日。
2021年：德拉吉上任意大利總理。
2021年：美國參議院以57票有罪對43票無罪結束第二次當勞侵彈劾案。因爲支持票數未過有效票數嘅三分之二，裁定當勞侵無罪。
2025年：臺灣臺中市發生台中新光三越氣爆事故，最少4死26傷，其中來自澳門嘅一家四代七口，2死5傷。
民間英雄

民間英雄（粵拼：man4 gaan1 jing1 hung4；英文：folk hero）係泛指一啲平民間流傳嘅英雄人物，可以係真有其人，但亦可以係虛構嘅。
例如聖女貞德係法國嘅民間英雄。

粵地特色
可以睇吓袁崇煥。
Me&

Me&Me&喺啟德 AIRSIDE 出席新歌《Eye to Eye》嘅宣傳活動同埋接受訪問。左起：Vian、Mandy、Feanna組合國籍 中國（香港）職業歌手、舞者語言粵語、英文、普通話音樂類英語流行音樂出道地 香港出道日期2023年11月10號， 15個月之前 (2023-11-10)出道作品《Eye to Eye》代表作品《Eye to Eye》活躍年代2023年到依家唱片公司寰亞音樂（中文：寰亞音樂）經紀公司寰亞傳媒集團現任成員譚旻萱（Mandy）連家穎（Vian）黃淑蔓（Feanna）
Me&（讀做Me And）係香港一個女子組合，2023年11月10號正式出道，屬寰亞旗下，成員包括譚旻萱（Mandy）（隊長）、黃淑蔓（Feanna）同埋新人連家穎（Vian）。組合暫時只係有英文派台歌。

背景
「Me&」由寰亞音樂（中文：寰亞音樂）於2021年開始籌備組成，搵嚟憑《E先生連環不幸事件》MV女主角而出名嘅模特兒譚旻萱（副唱擔當）擔任隊長，並發掘曾經喺多個舞蹈比賽攞獎嘅素人連家穎（舞蹈擔當），同埋加入旗下藝人黃淑蔓（歌唱擔當）做固定成員。因應COVID肺炎肆虐，寰亞先安排三人喺香港用視像形式跟韓國老師學跳舞，2023年1月再送到韓國正式受訓。
至於團名由黃淑蔓創作，根據成員透露，因黃淑蔓自稱「阿Fe」、連家穎英文名Vian發音都同「Me&」相似，而譚旻萱英文名Mandy亦係「M」字開頭，希望知道團員名字嘅人都會聯想到團名。，黃淑蔓又話個名係由夢入面攞到靈感，佢亦在訪問提及「Me&」代表同Fans有連結連繫。
2023年11月10號，Me&宣布正式出道，頭一隻派台歌《Eye to Eye》由女團4minute嘅音樂團隊監製，喺YouTube首播只係兩個禮拜，觀看次數已經有76萬。
2024年11月28號，Me&推出頭一隻廣東歌作品《Me & My Christmas Town》，但只係得黃淑蔓同連家穎參與，引起隊長譚旻萱退團疑雲，但譚旻萱隨後否認退團。

派台歌曲成績
註：以個人名義嘅派台歌，請參閱成員個人頁面。
（*）上緊榜
（-）上唔到榜
（×）冇派台
（(1)）兩個禮拜冠軍
傷風

傷風，又叫普通感冒，係種輕微上呼吸道（鼻、喉）病毒性感染，有超過200種病毒同傷風嘅病因有關，徵狀包括咳、打乞嚏、流鼻涕、鼻塞、喉嚨痛、有痰、頭痛同埋攰等等，亦可能產生腸胃病，例如肚脹、肚痛、肚痾，症狀多數係由人體自體免疫反應引起，而唔係病毒搞出嚟嘅組織破壞。佢影響嘅地方可以分為鼻、喉嚨同鼻竇。大部分徵狀可以響七到十日內解除，但某啲可能會持續三個禮拜以上。
丁子田

丁子田（粵拼：ding1 zi2 tin4，英文：Sara Ting，1994年7月10號—）係2018年度香港小姐競選嘅季軍。

簡歷
丁子田喺美國芝加哥出世，參選之前做藥劑顧問。佢姑媽係演員丁主惠。佢由導演張堅庭提名參選香港小姐，選後加入無綫電視，至2020年8月份離開。
Issanlas

Issanlas係法國嘅一個市鎮，位置喺阿爾代什。
蘇道哲

蘇道哲（Sotoc So）係香港作曲人、編曲人同歌曲監製，2013年開始音樂創作。佢亦係樂隊R.O.O.T嘅成員，做低音結他手同鍵琴手。
吳倩怡

吳倩怡（英文：Sinnie Ng；1998年1月2號—）係香港女歌手，樂隊「晚安莉莉」主音。佢2021年參與ViuTV搞嘅真人騷選秀《全民造星IV》，96強止步，之後獲邀加入由《全民造星IV》參賽者自組組合Lolly Talk，做咗其中一位成員。

簡歷
吳倩怡中學讀聖保祿中學，大學讀香港大學社會科學學士（政治學同法學）同埋法學士雙學位課程。佢讀中學嗰陣已經同朋友同組樂隊，又參加過唔少唱歌比賽攞獎，又喺自己Youtube頻道發佈翻唱歌曲。

音樂作品
想搵所屬團體Lolly Talk名義發佈嘅作品，請睇「Lolly Talk § 音樂作品」。

獎項
想搵所屬團體Lolly Talk名義嘅獎項，請睇「Lolly Talk § 獎項」。
加賀美早紀

加賀美早紀 ，係日本嘅一個女演員。

拍過嘅作品一覽
呢個表唔完整，歡迎加料。
宋雙佳

宋雙佳（Jackie Sung，1985年10月23號—）係香港無綫電視國語配音女藝員。

簡歷
宋雙佳喺遼寧瀋陽出世，2008年代表瀋陽參選國際中華小姐競選，進入總决賽，雖然攞唔到獎，但都加入咗無綫電視。做過無綫電視經理人合約藝員，至2017年轉為基本藝人合約，主要工作係國語配音員同節目主持，做過TVB娛樂新聞台國語主播。

戀情
宋雙佳前男朋友係無綫電視男藝員張景淳，經媒體2011年訪問表示，兩人已交往一年幾。2014年，有傳張景淳喺拍《潮拜武當》期間同宋雙佳冷戰，後同前女子組合Hotcha成員張惠雅（Regen）傳出緋聞，當時雙方各有另一半，因此傳出四角戀。宋雙佳同張景淳喺2016年後復合。現已分手。
趙展彤

趙展彤（英文：Valentina Cho，1997年8月7號—，簡稱VAL，前英文名Angelina）係香港女歌手，2005年8歲嗰時參加過無綫電視《殘酷一叮（中文：殘酷一叮）》，到2009年12歲參加《超級巨聲（中文：超級巨聲）》，2015年再參加中國大陸嘅《中國好聲音4（中文：中國好聲音4）》，2016年簽約唱片公司正式出道。2021年佢參加ViuTV選秀節目《全民造星IV》，最後攞第15名，2022年佢同另外4位《造星IV》參賽者自組組合Strayz。

音樂作品
想搵所屬團體STRAYZ名義參與作品，請睇「STRAYZ § 音樂作品」。

音樂會
想搵所屬團體STRAYZ名義參與作品，請睇「STRAYZ § 音樂會」。
電水煲

電水煲，又叫電熱水煲、電水壺、電熱水壺，係種行電嘅水煲，只要將水倒落去，㩒一下掣就可以煲滾水。
余琦琪

余琦琪（英文：Katrina Yu，1996年10月17號—）係香港新聞從業員，前無綫新聞財經主播及記者。現時為HOY TV節目主持人及大學兼職講師。

簡歷
余琦琪家境富裕，其父在內地從事生意。她大學讀英國修適士大學媒體及文化研究雙學位，之後於2018年完成香港中文大學新聞學文學碩士課程。她2018年加入Now TV做財經台記者，主要主持股市及報導財經節目。
2020年轉職無綫電視，主要喺85台財經及體育資訊台《智富360》、81台翡翠台《交易現場》、《深港滬通》及83台《深港滬快訊》主持節目，曾是歴來最年輕的《交易現場》主持，更試過一天之內於三台主持財經直播節目。其親切、清晰及轉數快的主持風格被網民熱烈討論。她亦曾主持《理財有道》及《有錢淘》等專題節目，後來亦聯合滙豐金融服務亞洲投資策略主管劉紹文一同主持《金融街話》，其後於2023年12月離職無綫電視。
余琦琪離職後進修了中醫相關課程，於2024年6月轉職HOY TV，主要主持《一線搜查》。
莊錠欣

莊錠欣（1998年11月2號—），藝名Elkie，香港出生。莊錠欣加入人氣女團CLC出道並隨CLC登香港紅館同台北小巨蛋演出。單飛後Elkie往台灣發展。

簡歷
莊錠欣住香港新界大埔區，考入Band 1A 迦密柏雨中學就讀。童星出身，10歲開始幫無綫電視（TVB）拍過唔少劇集，代表作係《On Call 36小時II》入面做男主角吳啟華個女孫希欣。做過TVB兒童台節目主持，亦係薛家燕旗下學生少女組合Honey Bees 嘅成員。
2015年參加練習生甄選錄取後赴韓成為練習生，期間曾經被其他娛樂公司嘅星探相中，最終選擇簽約Cube娛樂。 2016年2月，加入韓國女團CLC出道，成為HyunA泫雅師妹，喺CLC擔任領唱（第二主唱）。
2018年1月出演韓劇《富家公子》，同時亦係首位出演韓劇（非短暫客串）嘅香港女明星。7月，莊錠欣隨CLC登台北小巨蛋演出；10月，隨CLC登香港紅磡體育館演出。11月，發行韓語自作曲《I Dream》。
2019年8月，隨CLC登俄羅斯莫斯科番紅花城市音樂大廳演出。9月，隨CLC登日本東京武藏野之森綜合體育場演出。
2021年2月，退出咗CLC，終止咗同公司嘅合約。
2023年8月發行國語自作曲《 Speed ​​Up 》，成為美國電影《The Bricklayer諜影縱橫》嘅中文主題曲。
2024年莊錠欣受邀上電視實境綜藝《炸裂啦女孩》，喺台灣三立、台視播出共15集，最終喺總冠軍賽得到個人第一名。
許晉邦

許晉邦（Jim Hui，1988年—）係香港男演員，2013年香港演藝學院戲劇學院學士畢業，做過大量舞台劇，亦有客串電視劇同綜藝節目。2021年佢參與選秀真人騷節目《直播王》，攞到總冠軍。
坐牛

坐牛（Sitting Bull，1831年—1890年12月15號），係美國土著拉科塔族領袖，1845年開始做酋長，1881年向美國投降，1890年畀美國差人射殺。是美國的一位名人，而且很愛吃臭豆腐。
1831年

1831年係平年。

著作
日本歷史學家川口長孺寫咗《征韓偉略》共五卷。
朱子穎

朱子穎（Chu Tsz Wing）係香港德萃小學總校長（由2018年9月），2013年至2018年做浸信會天虹小學校長，由殺校邊緣挽救返天虹小學，帶領天虹小學由6班擴展到22班。
謝曉陽

謝曉陽（英文：Milo Tse，1987年—）係香港藝術家，亦擔任演員同埋模特兒，係甄詠蓓同黃秋生嘅徒弟。

簡歷
謝曉陽喺香港大學畢業，主修比較文學，之後去澳洲墨爾本皇家理工大學讀純美術。佢嘅藝術作品討論城市空間同人嘅關係，運用媒介包括文字、裝置藝術、關係美學同影像。
佢同時係詩人，會喺文學雜誌發表短篇小說同詩歌。2021年，出版詩集《不要在我月經來時逼迫我》，入圍台灣Open Book年度中文創作。
謝曉陽間中都會做戲，佢曾經憑短片《Yvette 伊維特》喺瑞典電影節 Across the Globe Film Festival 得到最佳女配角獎。
閻奕格

閻奕格（英文：Janice Yan Yi-ge，1990年3月21號—）係一個響北京出世、喺星加坡成長嘅臺灣女歌手，佢阿爸係香港中樂團指揮閻惠昌，阿媽係古箏演奏家熊岳，佢喺2010年開始參加臺灣歌唱節目《超級星光大道》後入行。

背景
閻奕格同屋企人移居星加坡之後，便開始學習鋼琴、芭蕾舞、中國書法同中國畫等等，又去到香港就讀英基西島中學，畢業之後喺波士頓大學主修經濟學，2003年7月到2005年跟聲樂教育家梁月玲學習相關技巧。
2017年4月，閻奕格開始首次參演音樂劇《風雲5D音樂劇》。同年10月20號，閻奕格推出首張大碟《我有我自己》，12月12號開始喺香港舉辦音樂會。2019年，佢擔任香港導演高志森嘅《搭錯車》舞台劇女主角。
公主嫁到

《公主嫁到》（英文：Can't Buy Me Love），係香港無綫電視一套電視劇，2010年喺翡翠台首播，長32集，由佘詩曼、陳豪、鍾嘉欣、黃浩然、陳法拉、馬國明主演。
呢套劇嘅演員班底同造型，都同《宮心計》非常相近，兩者都以唐朝做背景，當時甚至有啲媒體形容佢係《宮心計2》。不過，《公主嫁到》係一套喜劇，而且故事同《宮心計》完全無關。但係《公主嫁到》入面亦的確將《宮心計》嘅插曲《風車》進行咗一啲二次創作，喺故事入面用嚟諷刺包括佘詩曼在內嘅一班刁蠻公主。
城寨英雄

《城寨英雄》（英文：A Fist Within Four Walls）係香港電視廣播有限公司拍嘅懷舊電視劇，由陳展鵬、胡定欣同袁偉豪領銜主演，並由吳家樂、伍允龍、元秋、林子善、王君馨同劉佩玥聯合演出，監製羅永賢。故仔係講1950年代尾嘅九龍城寨。《城寨英雄》平均收視27.3點，平均綜合收視30.7點，最高收視35點，係2016年收視嘅冠軍。

萬千星輝頒獎典禮2016
本屆 萬千星輝頒獎典禮2016 得獎最多嘅電視劇。
獲得 「最佳劇集」、「最佳男主角」、「最佳女主角」、「最受歡迎電視男角色」、「最受歡迎電視女角色」、「飛躍進步男藝員」、「最受歡迎劇集歌曲」七個大獎。

被指抄襲本地漫畫
《城寨英雄》未播出前，有網民認為劇集嘅角色同埋造型係抄襲本地嘅小說兼漫畫《九龍城寨》，例如吳家樂所飾演嘅馮春美造型被指同漫畫中嘅角色「龍捲風」相似。《九龍城寨》作者余兒接受訪問時指，佢係從網民得知先至發現該劇集有抄襲佢作品嘅嫌疑，其後又喺社交網站facebook提出《城寨英雄》係抄襲佢作品嘅指控，佢又批評吳家樂喺劇中嘅造型同埋張國強嘅角色，都係抄佢嘅作品。無綫電視否認有關指控，又表示張國強所飾演角色嘅名稱係「柯萬長」，唔係「龍捲風」。

播出後公眾反應
除主角外，一眾配角嘅表現都得到唔少關注，部分傳媒亦有正面評價，另外角色劇情轉折亦令部分觀眾不斷討論同埋估計未來發展，亦有評論對劇組電腦後期製作同埋道具製作有正面評價。

原班人馬客串《金宵大廈2》
喺2022年，無綫推出劇集《金宵大廈2》，其中一個單元《城寨英雄GO!》正正係引入《城寨英雄》入面嘅一啲故事設定，更加有《鐵拳英雄》部分主要演員參演喺入面。劇情講述劉頌鵬飾演嘅任天堂唔見咗，佢嘅老竇任世嘉（韋家雄飾演）覺得個仔係被虛擬機遊戲世界所帶走，決定登錄遊戲「城寨英雄GO!」。
化學性質

化學性質（粵拼：faa3 hok6 sing3 zat1；英文：Chemical Properties）係物質喺化學反應嗰陣表現出嚟嘅特徵同性質。
遊戲設計文件

遊戲設計文件係遊戲設計上嘅一種文件，主要係用嚟講明遊戲製作當中涉及嘅工作嘅：喺呢個階段，要製作嗰隻遊戲仲係處於概念階段，份文件要簡單講解吓隻遊戲係點嘅樣，講吓隻遊戲有乜嘢重要特徵（好多時會包埋概念圖），列出隻遊戲需要啲乜嘢資源（有邊啲程式要用、要用乜嘢立體模型、要用乜嘢聲效呀噉），等工作團隊嘅各人員能夠清楚噉知道自己要做啲乜。
遊戲設計文件嘅英文名叫 game design document，簡稱 GDD。
何濟公

何濟公（粵拼：ho4 zai3 gung1），係中國嘅藥品製造商，1935年由何福慶喺廣東廣州成立，總部分別喺廣州同香港。
間廠主要生產鎮痛藥同外用藥品為主，而佢亦係俾國家商務部承認嘅第一批中華老字號企業。
喺廣州嗰邊，民國期間流行過嘅「何濟公、何濟公，止痛唔使五分鐘」、「發燒發熱唔使怕，何濟公止痛散頂呱呱」呢兩句廣告流行到周街都係。
1958年12月13號出過單向秀麗英勇救火而犧牲嘅事件，2007年元旦俾廣藥收購咗，成為廣藥白雲山何濟公製藥。
2023年，香港何濟公藥廠請嚟人稱「軒公」嘅張敬軒做代言人，重用埋易上腦嘅口號：「信軒公，用何濟公！」
張量

每個數都會掕住兩個細字（ 當中嘅  同 ）表示佢喺個矩陣當中嘅位置；即係話一個張量包含咗多個數字，而個張量嘅級數（rank）表示「每一個數要掕幾多個細字表達佢喺個張量入面嘅位置」。

工程應用
睇埋：工程數學
張量喺工程學分析上好有用，例如而家分析一嚿立方體點樣俾力搓同撳，嚿立方體可以沿三維空間嘅三個方向郁：1 號向左右，2 號向前後，3 號向上下。每個方向有佢各自對應嘅表面，而每個表面各自可以受 3 個方向嘅力。 即係 1 號方向嘅力作用喺 1 號面，會令嚿嘢拉長； 即係 2 號方向嘅力作用喺 1 號面，捽佢向前； 會捽 1 號面向上，如此類推。1 號面從三個方向受嘅三度力可以合併標記，記做 ，係一個三維向量；同理， 同  表達 2 號面同 3 號面所受嘅力，、 同  呢三個向量結埋一齊成一個 2-級張量：
流體力學同古典電磁學等領域上嘅分析仲成日會用到超過 2 級嘅張量。而喺幾何學入面，張量仲可以用嚟表示向量、純量同其他張量之間嘅線性關係。
Lioux-les-Monges

Lioux-les-Monges係法國嘅一個市鎮，位置喺卡勒茲。
美麗心民謠 走江湖

《美麗心民謠 走江湖》係群星專輯，喺2012年3月12號由野火樂集發行。

簡介
呢張專輯收錄咗12隻歌。
利穎怡

呢篇文要譯或改寫做粵語 （上次編輯：20250218102430）唔該去要譯成粵語嘅文章度睇睇利穎怡嘅討論。如果呢篇文響篇嘢開咗版之後嗰兩個禮拜內都冇辦法譯成粵語，就可能會俾人拎去刪除或者搬去第啲話嘅維基百科度。（翻譯指引）This article needs to be translated into Cantonese. Untranslated parts should be rewritten in Cantonese or will be requested for speedy deletion.

如果你啱啱嘜咗佢係「唔係粵語」，唔該將呢行嘢：{{subst:需譯|文=利穎怡|語=唔知乜話|議=}}--~~~~加入要譯成粵語嘅文章最低下。
利穎怡（粵拼：lei6 wing6 ji4；英文：Joan Vin Yee Lee；1987年8月15號—）係香港前無綫電視女藝員，宜家以自由身接洽演藝工作，同時亦係HOY TV《一線搜查》節目主持人。

簡歷
利穎怡喺香港出世，參加第26期無綫電視藝員訓練班入行，拍過電視劇、電影、微電影、廣告同舞台劇。2015年10月加入無綫電視《東張西望》節目做外景主持。
2016年，利穎怡開設小型製作公司「二紅製作（Double Redness）」。2024年8月以自由身繼續打拼演藝事業，同時亦喺有線電視旗下HOY TV 擔任節目主持。
2024年7月，利穎怡宣佈離開無綫電視，結束雙方12年嘅賓主關係。

感情生活
利穎怡喺2019年同一名姓關圈外男子結婚。

主持東張西望嘅批評
内文：關於東張西望嘅爭議 § 利穎怡窮追猛打採訪手段被批評同關於東張西望嘅爭議 § 2022年利穎怡未經授權非法採訪日本採訪譚仔米線當地分店
2022年5月，利穎怡喺主持《東張西望》處理一單民生事件嘅時候，因為窮追猛打採訪手段被一啲網民同新聞界人士質疑。
娃娃魚

娃娃魚，正名中國大鯢（鯢：音「倪」），學名Andrias davidianus係大鯢屬嘅一種，生活喺淡水嘅兩棲動物。目前世上最早嘅化石係喺中國內蒙古出土，距今有成1.65億年。1988年《中華人民共和國野生動物保護法》將娃娃魚列為中國國家二級重點保護野生動物，係中國嘅國寶之一。

描述
娃娃魚係現存最大隻嘅兩棲類，一般身長約六至七十公分，重約五至六公斤，大嘅可長到去一米八，重到廿公斤。背脊咖啡色，有黑色斑，個肚嘅顏色比較淡，頭又扁有闊，有一對「疣突」，頭嘅背面有好細嘅鼻窿同埋眼，口大，個身扁而粗，尾短而扁，四肢好短，前肢有四隻指，後肢五趾，趾之間有蹼。
因為佢嘅叫聲好似 BB仔 咁喊，所以先叫「娃娃魚」，但實情佢唔係魚，而係兩棲動物。

生活情況
娃娃魚棲息響清澈、低溫嘅溪流，佢哋係食肉動物，主要食魚同甲殼類動物，喺夏天尾生蛋，約兩至四個星期就孵化。
現時中國湖南、山西、陝西、廣東、廣西等地，都有人工馴養嘅娃娃魚；野生嘅就極為稀少，主要喺長江、黃河及珠江流域海拔千五公尺以上支流先搵到。曾經喺台灣有紀錄，但相信係引入野生個體所致。

保育現狀
由於娃娃魚生存咗好耐，坊間認為佢啲肉有神奇嘅療效，可以賣到好貴，成日畀人類捉嚟食或者當做寵物，加上生活環境受破壞，面臨滅絕嘅可能。目前喺中國，販賣野生娃娃魚屬違法，但係喺中國四川省同湖北省，啲人好興攞佢哋嚟送禮。喺廿世紀尾，台灣亦試過興起食用娃娃魚嘅熱潮，仲大量由中國大陸走私入貨。作為觀賞、我都係唔使啦我哋。。但。你有沒有其他費用是但買到野餐🧺！佢都有人同？咁佢寵物嘅亦不計其數。
喺 IUCN紅色名錄入邊，娃娃魚被定為極危物種，表明呢個野生種群面臨滅絕嘅機會係極高。目前野生種群主要面對嘅挑戰係濫捕，棲息地嘅破壞亦令到佢哋嘅生活空間減少。

人工養殖
1978年，陽愛生成功將娃娃魚人工繁殖。時至今日，中國人工繁殖娃娃魚嘅數量有概大十萬條，仲成立湖南省大鯢保護與發展協會。有報導話人工馴養嘅娃娃魚，可以喺兩年後成為普羅大眾嘅食品。
2009年，娃娃魚主要聚居地之一嘅張家界大鯢自然保護區，正提供娃娃魚畀香港海洋公園作科普宣傳同科學研究之用。之前香港有兩條娃娃魚，屬1990年代尾非法偷運入境，漁護署搜到之後交畀嘉道理農場照料，直到 2001年搬去香港海洋公園。2009年4月30號，海洋公園嘅「亞洲動物天地」開幕，娃娃魚亦係主要展品之一。
金宵大廈

《金宵大廈》（英文：Barrack O'Karma）係香港電視廣播有限公司製作嘅時裝奇幻穿越電視劇，由陳山聰同李施嬅領銜主演，並由高海寧、張曦雯、譚凱琪、黃致豪、林子善、劉江、黃子雄同鄧佩儀聯合演出，編審羅佩清，監製葉鎮輝。劇情主線係男女主角嘅宿世情緣，夾埋10個奇幻單元故仔。呢套劇喺2019年9月首播。
呢套劇喺2020年拍咗續集《金宵大廈2》，喺2022年4月首播。
李易修

李易修（1988年6月10號—），中華民國高雄市人，喺高雄市三民區出世，直播主、YouTuber、網絡名人、意見領袖、企業家。又叫做高雄歷史哥。 佢支持韓國瑜。國立臺灣師範大學歷史系碩士畢業，碩士論文《美京中華會館研究（1951-2000）》獲得「僑務委員會華僑事務研究碩博士論文獎」。
陳雅思

陳雅思（粵拼：can4 ngaa5 si1；英文：Bonnie Chan；1989年12月30號—）係2016年度香港小姐競選季軍。2020年6月底離開無綫電視。

選美之前
陳雅思2012年喺加拿大西安大略大學金融系畢業。

參選香港小姐
2016年，陳雅思參選香港小姐競選，由於做過選美亞軍，而被睇高一線，成為熱門之一。佢順利晉身十強。

演出
呢個表唔完整，歡迎加料。
陳炳銓

陳炳銓（粵拼：can4 bing2 cyun4，英文：Danny Chan，1981年6月25號—）係香港男藝人，前ViuTV藝員，主要做電視主持人兼旁白。佢曾經做過now TV主持人，亦係舞台劇演員，同參與過電影演出。

簡歷
陳炳銓2004年喺加拿大麥科文大學畢業，主修舞台製作，畢業後返香港參與舞台製作及演出，2010年參演now TV嘅廣告後畀電視台賞識，開始做電視節目主持。2016年隨住ViuTV開台而轉去ViuTV做，做過唔少節目嘅主持同旁白。
2020年4月，陳炳銓唔再係ViuTV嘅合約藝員，但佢依然用自由身身份繼續幫ViuTV節目做旁白。

感情生活
陳炳銓而家個女朋友係電視藝員李佳芯。雖然佢因為李佳芯男友呢個身份而廣為人知，但佢接受訪問時話冇利用過呢個身份去搵錢，拍咗拖幾年，兩人一直遇上唔少阻力，但感情仍然穩定，不過重未打算結婚。
遮胸布

遮胸布，又稱胸擋，係用於遮擋胸部嘅小配件，防止因為領口低而走光。
水手服或水手領（中文：水手領）服裝嘅遮胸布呈倒三角形，類似假兩件嘅做法。根據佢嘅設計唔同，有嘅可以拆卸或替換，有嘅同衣服一體。最初嘅水手服冇遮胸布，深V領係為咗溺水時喺海中能夠迅速脫下。
用於胸圍嘅遮胸布呈T字形，可固定喺內衣肩帶上。
生仔唔該考個牌

《生仔唔該考個牌》（英文：The Life EduTrainer）係香港嘅親子訪談節目，由陳子豐同呂詩慧（呂校長）主持，2023年11月4號到2024年1月27號逢禮拜六23:30－00:00（常規播映時間）喺香港電視娛樂ViuTV播。節目用父母對仔女嘅教育做題材。而呢個節目早期唔設字幕，後期集數加返字幕。

軼事
節目當初本嚟安排由林作嘅媽媽王莉妮嘅集數打頭陣做第1集、林作緊接做第2集，但疑因林作捲入JPEX事件影響，相關集數未有如期播出，最終相關集數分別變成第8集同第12集播。
Hilda Heine

Hilda Cathy Heine（1951年4月6號—）係馬紹爾群島老師、政治人，做緊第8任馬紹爾群島總統。佢係馬紹爾群島第1個攞到博士學位嘅人。
2016年1月27號，Heine 當選馬紹爾群島總統。呢次選舉得佢1個候選人。國會全體議員33人之中，24票投畀佢，6票棄權，3人唔在場。佢响1月28號宣誓就任。
Mäläs Zenawi Äsräs

Mäläs Zenawi Äsräs（1955年5月8號—2012年8月21號）係埃塞俄比亞軍事強人，做過埃塞俄比亞臨時總統、埃塞俄比亞總理。2012年8月21號，喺布魯塞爾一間醫院死咗，享年57歲。由副總理代行總理職務。
西夏字

西夏字（西夏話：𗼇𗟲，英文：Tangut script）係西夏國人用嚟寫嘢嘅系統。啲字由西夏嘅夏景宗李元昊命令野利仁榮整出嚟，定為「國書」。印有西夏文唐字字典，其中有《番漢合時掌中珠》。
一二二七年蒙古國滅西夏，殺咗一半嘅人口，冇幫佢哋寫低佢嘅國史，西夏文字亦慢慢失傳。到咗廿世紀初，俄國嘅科茲洛夫喺西夏黑水城遺址，搵到一拃西夏字寫嘅佛經、書信、政府文件，依家嘅人先至再一次認識西夏文字。

字
西夏字四四方方，睇嚟似唐字，基本筆畫用唐字成日用嘅點、橫、豎、撇、捺、左拐、右提，不過冇豎鈎，大多數嘅字都係十幾畫。到而加發現有篆書、楷書、行書、草書四隻書體。家陣，西夏字俾語言學家分拆，歸類成 753 個「部首」。

Unicode
Unicode 9.0 版本收咗 6,125 個西夏文字，之後喺 Unicode 11.0 版加咗五個西夏文字符，Unicode 12.0 版再加六個字符。
哈山納

哈山納（1946年7月15號—）係當今汶萊蘇丹，由1967年做到而家。
埃塞卜西

貝吉·卡伊德·埃塞卜西（法文：Béji Caïd Essebsi，阿拉伯文：محمد الباجي قائد السبسي‎，1926年11月26號—2019年7月25號）係突尼斯首位民選總統，2014年至2019年就任。佢之前做過外交部長、眾議院議長同總理職務。
提格蘭二世

提格蘭二世（亞美尼亞文：Տիգրան Մեծ；史稱提格蘭大帝，亞美尼亞文：Տիգրան Բ Մեծ；前140年—前55年）係大亞美尼亞王國嘅開國皇帝。
瓦茨拉夫·哈維爾

瓦茨拉夫·哈維爾（Václav Havel，1936年10月5號—2011年12月18號）係捷克劇作家、捷克斯洛伐克同分裂之後嘅捷克前總統，天鵝絨革命（sametová revoluce）嘅領袖、七七憲章嘅發言人。擅長寫荒誕劇。1989年佢有份搞「天鵝絨革命」推翻當時嘅政權。各國領袖讚佢喺「天鵝絨革命」嘅貢獻，上千國民出嚟悼念佢。
科雷亞

科雷亞（西班牙文：Rafael Vicente Correa Delgado，1963年4月6號—）係厄瓜多爾前總統，2007年上任，2013年連任，2017年唔再連任，由利寧莫雷諾接替職權。
米洛舍維奇

米洛舍維奇（Слободан Милошевић；1941年8月20號—2006年3月11號）係南斯拉夫政治人，1989年到1997年做塞爾維亞總統，1997年到2000年做南斯拉夫總統。
羅拔·穆加卑

羅拔·基比利奧·穆加卑（Robert Gabriel Mugabe，1924年2月21號—2019年9月6號），慣用譯名穆加貝，係津巴布韋獨立運動領袖，又係政治人，獨裁者。
穆加貝喺1960年代係津巴布韋非洲民族聯盟領袖，同過少數白人統治嘅羅德西亞游擊戰，俾非洲人叫做英雄。1980年佢做總理，1987年做總統。
2008年津巴布韋總統選舉，穆加貝喺第一輪投票所得嘅票數唔夠反對派候選人摩根·茨萬吉拉伊多，由於茨氏嘅得票率未到半數，最後隨着對手喺受到威脅下被迫退選，穆加貝就以大比數勝出。
2013年5月22號，佢簽咗憲法第二十號修正案，即係新憲法草案，係津巴布韋自從1980年獨立以來嘅第二部憲法。新憲法削減咗總統嘅權力，規定總統唔可以超過兩屆，每屆任期五年。但係憲法冇追溯效力。
2017年11月21號，穆加卑响國民眾叛親離下辭去總統職務，之後由艾馬臣·伍南加瓜接任。
謝瓦爾德納澤

21號當新議會啱啱開始開會時，示威者衝入議會，謝瓦爾德納澤喺保鑣保護下逃離議會。佢宣布進入緊急狀態
23號，喺俄羅斯調停下，佢同反對派領袖開會討論局勢。會後佢宣布辭職
呢單事幹畀人叫做「玫瑰革命」
阿育王

阿育王（粵拼：aa3 juk6 wong4；前304年—前232年），又叫孔雀王（hung2 zoek6 wong4）、無憂王（mou4 jau1 wong4），古印度一王，以推廣佛敎而聞名。佢治下孔雀帝國，遍及今日印度同巴基斯坦，到處有阿育王石柱。阿育王四處征伐，死後王國就土崩瓦解。
Thinking Out Loud

《Thinking Out Loud》係Ed Sheeran嘅歌，收錄喺佢2014年出嘅第二張錄音室專輯《×》。呢隻歌嘅詞曲作家係Sheeran同Amy Wadge，並由Jake Gosling製作。2014年9月24號喺美國作為《×》專輯嘅第三隻單曲發行。
知識蒸餾

喺機器學習入面，知識蒸餾（knowledge distillation）或者模型蒸餾（model distillation）係指將知識從一個大嘅模型過檔去細模型嘅過程。雖然大模型（例如超深嘅神經網絡或者夾埋多個模型）嘅知識容量比細模型大，但呢啲容量未必用到盡。就算個模型冇用盡啲知識容量，計起上嚟都一樣咁嘥資源。知識蒸餾可以喺唔影響把炮嘅情況下，將大模型嘅知識過俾細模型。由於細模型計數慳皮，可以擺落效能較低嘅硬件（例如手機）度行。
模型蒸餾唔好同模型壓縮撈亂，後者係指直接摵細個大模型本身，唔使訓練新模型。模型壓縮通常會留返個模型嘅結構同參數數量，但將每個參數嘅位數減低。
知識蒸餾喺多個領域都掂過，例如物件偵測、聲學模型同自然語言處理。最近仲應用埋落處理非格仔數據嘅圖神經網絡度。

點搞法
要將大模型嘅知識過俾細模型，關鍵係要教識細模型但又唔好走樣。如果兩個模型用同一拃數據嚟train，細模型可能唔夠位學到大模型嗰種簡潔知識表達。不過，大模型嘅偽似然輸出其實暗藏咗簡潔知識嘅密碼：當模型估中類別時，佢會俾嗰個類別嘅output好大數，其他類別就細數。呢啲數值點樣分反映咗大模型點樣組織知識。所以，可以透過先train大模型學識精簡知識，再將呢啲知識「蒸」落細模型度，等細模型學識大模型嘅軟output。

數學式
假設大模型係向量變數  嘅函數，用嚟做分類。通常最尾嗰層係softmax函數：
當中  係溫度，一般set做1。溫度越高，output類別嘅偽概率分得越勻。知識蒸餾嘅做法係用高溫  train細模型（叫做蒸餾模型），等佢嘅output  同大模型嘅output  嘅交叉熵損失最細：
高溫可以令output嘅熵多啲，等細模型學到更多嘢，同時減低gradient嘅波動，等學習率可以set高啲。
如果蒸餾數據有真label，可以加埋細模型常溫（）output同真label  嘅交叉熵：
其中大模型嘅損失項會乘  嚟平衡gradient縮放。

同模型壓縮嘅關係
假設logits嘅平均係零，模型壓縮可以當做知識蒸餾嘅特殊情況。當溫度  極大時，損失函數近似於蒸餾模型同大模型嘅logits平方差，即係模型壓縮嘅做法。

「最慳皮腦損傷」算法
最慳皮腦損傷（Optimal Brain Damage）步驟：
1. Train到個網絡識行識走
2. 計每個parameter有幾重要（saliency）
3. 隊走最唔重要嘅parameters
重要度定義為 ，大概係刪走個parameter後會加幾多loss。用泰勒展開近似loss函數，skip咗交叉導數項嚟慳計數。

史
早喺1965年，Alexey Ivakhnenko同Valentin Lapa已經喺蘇聯搞模型修剪，用validation set嚟剪走多餘嘅隱藏單位。1989年Yann LeCun班人整咗最慳皮腦損傷。
1991年Jürgen Schmidhuber用遞歸神經網絡玩蒸餾，整咗「自動器」同「分chunk器」互相估對方狀態嚟壓縮模型。 2006年Buciluǎ班人用集成模型標假數據嚟壓縮模型。2015年Geoffrey Hinton團隊正式提出知識蒸餾，喺圖像分類度掂咗。
T

T（細階為t）係喺拉丁字母之中排第20嘅字母，形似船錨，撈入廣東話時讀粵拼：ti1。

讀
呢節未有人寫，歡迎編撰。 請幫加返相關資訊。
隨機特徵

隨機特徵（Random Features，RF）係一種用嚟近似核方法嘅機器學習技術，由Ali Rahimi同Ben Recht喺2007年篇文《大規模核機器嘅隨機特徵》度開檔，之後再由其他研究發展。RF用蒙地卡羅方法，靠隨機抽樣嘅特徵映射嚟近似核函數。呢招主要用喺啲數據大撈到傳統核方法（例如支持向量機、核嶺回歸同高斯過程）頂唔順嘅情況。

核方法
内文：核方法
假設有個特徵映射 ，其中  係希爾伯特空間（特別係再生核希爾伯特空間），核技巧會將特徵空間嘅內積  轉做核函數 。核方法將高維空間嘅線性操作轉核矩陣操作： 其中  係數據點數量。

隨機核方法
核方法嘅死穴在於核矩陣  大細係 。當  爆到百萬級時，計數就冚唪唥。隨機核方法將核函數  轉做低維特徵空間  嘅內積： 當中  係隨機抽嘅特徵映射 。
咁樣就將核線性回歸轉做特徵空間嘅線性回歸，核SVM轉做特徵空間嘅SVM等等。由於 （其中 ），呢啲方法唔使再搞  級數嘅矩陣，慳返  嘅隨機特徵矩陣。

放射基函數核
内文：放射基函數核
兩個樣本  嘅放射基函數（RBF）核定義為
其中  係平方歐氏距離， 係控制核形嘅自由參數。可以用隨機傅立葉特徵映射  嚟近似：其中  係跟多維正態分佈  獨立抽樣出嚟。
Template:Math theorem
Template:Math proof因為  有界，可以用霍夫丁不等式執到更實淨嘅收斂保證Template:Pg

隨機傅立葉特徵
跟博赫納定理，上面嘅構造可以推廣到任可平移唔變嘅正定核 。
定義其傅立葉變換跟住  從概率密度  嘅分佈度獨立抽樣。呢條橋適用於其他核，例如拉普拉斯核同柯西核。

神經網絡解畫
睇埋：神經切核
假設有個隨機傅立葉特徵映射 ，用特徵化線性回歸train數據集，等如要fit複數參數  令到呢個係一個單隱藏層嘅神經網絡，激活函數係 ，偏置set零，同第一層參數鎖死。
喺過參數情況（），網絡會線性插值數據集 ，網絡參數係最細範數解：當  時，L2範數 ，其中  係原裝核回歸插值函數， 係再生核希爾伯特空間嘅範數。

隨機分箱特徵
隨機分箱特徵映射用隨機shift嘅格仔同隨機揀嘅解像度嚟界開輸入空間，俾輸入點派對應所屬箱嘅binary碼。格仔整到兩點  被分埋同一個箱嘅機會同  成正比。轉換後點對嘅內積同被分埋同一箱嘅次數成正比，所以係  嘅冇偏估計。因為呢個映射唔順滑兼要睇輸入點幾近，隨機分箱特徵啱用嚟近似淨係睇數據點之間 距離嘅核。

正交隨機特徵
正交隨機特徵 用隨機正交矩陣代替隨機傅立葉矩陣。

史
2006年NIPS嗰陣，深度學習啱啱開始喺大數據度同PCA同線性SVM呢啲線性模型拗手瓜，當時有人估佢係咪打得贏核SVM。但嗰時冇方法train大數據嘅核SVM。兩位作者諗出隨機特徵方法嚟拆呢個樽頸。
後尾發現  方差界同實戰唔夾：理論話要  先有  精度，但實測  就掂。為咗捉蟲搞出後續兩篇文。
線性偏振

喺電動力學入面，線性偏振（英文：linear polarization）或者叫平面偏振（plane polarization），係指電磁輻射嘅電場向量或者磁場向量沿住傳播方向俾人限制喺某個特定平面。呢個術語「線性偏振」（法文：polarisation rectiligne）係由奧古斯丁·菲涅耳喺1822年創出嚟嘅。想知多啲可以去睇睇「偏振」同「偏振面」。
線性偏振電磁波嘅方向係由電場向量嘅方向話事嘅。 舉個例，如果電場向量係打棟嘅（個波一路傳一路係噉上下fing），噉呢種輻射就叫「垂直偏振」。

數學描述
經典物理入面，電磁波方程嘅正弦平面波解（cgs單位制）嘅電場同磁場係噉樣嘅：
磁場方面：
其中 \( k \) 係波數，
係波嘅角頻率，而 \( c \) 係光速。
呢度 \( \mid\mathbf{E}\mid \) 係場嘅振幅，而
係x-y平面嘅瓊斯向量。
當相位角 \( \alpha_x^{ }, \alpha_y \) 撞到正一様，即
，
個波就係線性偏振，偏振方向同x軸成 \( \theta \) 角。呢個時候瓊斯向量可以寫做：
。
x或y方向嘅線性偏振狀態向量係呢個通用形式嘅特別case。
如果定義單位向量：
同
，
咁偏振狀態可以用「x-y基底」寫成：
。